《抱遗老人书巫峡云涛石屏志》
元代·陆仁

巫山十二多云雨，暮暮朝朝怨神女。江流峡束捲奔涛，几点芙蓉隔洲渚。

白云自飞明月高，黄牛滟滪争雄豪。峡口犹思弭征棹，霜寒夜听惊猿号。

君家石屏何处得，冥冥造化春无迹。却怜宋玉老多才，望断阳台楚天碧。

作者简介：元河南人，寓居昆山，字良贵，号樵雪生，又号乾乾居士。沈静简默，明经好古。工诗文，善书。馆阁诸公推重之，称为陆河南。有《乾乾居士集》。